Farg‘onada yoqilg‘i quyish shoxobchasi egasi besabab kaltaklandi

Farg‘ona viloyati O‘zbekiston tumanida 3 kishi tumanda joylashgan AYoQSh egasini besabab kaltaklashi oqibatida jinoiy ish ochildi, deya xabar beradi IIV huzuridagi Tergov departamenti.

Qayd etilishicha, 2020-yilning 4-iyul kuni soat 20:30 da 21 yoshli X.Sh., 24 yoshli B.R. va J.Sh. guruh bo‘lib, jamiyatda yurish-turish qoidalarini qasddan mensimasdan, O‘zbekiston tumani Do‘stlarobod qishlog‘ida joylashgan 38 yoshli Sh.F.ga tegishli bo‘lgan AYQoShga keladi. Ular hech bir sababsiz fuqaro Sh.F. do‘pposlab, hodisa joyidan yashirinadi.
 Buxoroda o‘zaro janjallashayotgan fuqarolarni ajratmoqchi bo‘lgan ayolning o‘zi kaltaklandi
Natijada tan jarohati olgan Sh.F. tuman tibbiyot birlashmasiga murojaat qilgan.

Mazkur holat yuzasidan O‘zbekiston tuman IIB huzuridagi Tergov bo‘limi tomonidan Jinoyat kodeksining 277-moddasi 2-qismi “v” bandi (Bezorilik) bilan jinoyat ishi qo‘zg‘atilgan. Ishtirokchilar gumon qilinuvchi tariqasida jalb qilingan va protsessual tartibda ushlangan.
Hozirda surishtiruv harakatlari davom ettirilmoqda.